Jean-Pierre Knepper
De Jean-Pierre Knepper, gebuer den 8. Mee 1851 zu Kielen, gestuerwen de 27. Juli 1929 an der Stad, war e lëtzebuergeschen Architekt an Amateur-Historiker.

No sengem Lycée an der Stad geet de Jean-Pierre Knepper op Oochen op den Technikum studéieren.

1878 gëtt hien Distriktsarchitekt zu Dikrech. Hie bleift op dëser Plaz bis zu senger Pensioun, 1921. An deenen 43 Joer huet hien net manner wéi 75 Kierchen a Kapelle gebaut a restauréiert, dorënner och déi vu Rëmeleng an Hamm.

Do donieft huet hien och geschriwwen a publizéiert, zum Beispill iwwer archeologesch Fënner zu Berbuerg, d'Originne vun der Veianer Buerg, hëlze Plaffongen an de Kierchen, asw.

Hie war ee vun de Grënnungsmembere vum Cercle artistique de Luxembourg.

Gielchen 
 Chevalier vum Ordre de la couronne de chêne (Promotioun 1904)

Literatur 
 Gilbert, P., 1986. La capitale et ses architectes: illustration critique de l'architecture dans la métamorphose d'une ville en un siècle. Institut grand-ducal, section des arts et des lettres, 222 S. Imprimerie Saint-Paul. BNL LB 1061, S. 155
 Philippart, R., 2007. Luxembourg. Historicisme et identité visuelle d'une capitale. 207 S. éditions saint-paul. ISBN 978-2-87963-694-8, S. 106

Kuckt och 
 Kierch Saint Sébastien

Lëtzebuergesch Architekten
Gebuer 1851
Gestuerwen 1929
Chevalier de l'ordre de la couronne de chêne